Die afrigters en 18 lede van Il Grande Torino, die Italiaanse stad Turyn se sokkertrots is 65 jaar gelede in ’n vliegongeluk uitgewis. In ’n besoek aan Italië het sokkerliefhebber Gert van der Westhuizen dié stad besoek en aan dié vergange helde gaan eer betoon. Op ’n heuwel aan die oostekant van Turyn, op sowat 700 meter die […]
Die buitelandse korrespondent Hannes Myburgh het die fout gemaak om in die donker by sy nuwe blyplek aan te kom. ’n Vreemde land, ’n nuwe taal en versengende hitte het hom in Maputo begroet. Hy skryf hoekom sy eerste goeie indrukke van dié kusstad eers die volgende oggend kon kom. Kyk, twee dinge vermy jy wanneer jy […]
As jy eers vasgevang word in die roetine van ’n dorpie soos Naboomspruit in Limpopo dink jy soms jy’t jou paspoort nodig om die Jukskei-rivier oor te steek. Annami Mailovich het gedink sy sal Suid-Afrika nooit verlaat nie. Op 15 het sy van die FSA-leerlinguitruilprogram gehoor, aansoek gedoen en haar tasse vir Duitsland gepak.
Die swaap het my op die verkeerde plek afgelaai. Ek het hom mos mooi gesê waar ek wil wees. En niemand kan ’n duit omgee nie oor die verwarde Suid-Afrikaner met ’n monstertas wat letterlik gebuk gaan onder kamptoerusting wat op haar rug gestapel is.
Ek was destyds ’n 15-jarige pokkel met ’n onaardse swaar tas in my hand en ’n pakaas op my rug. In ’n koringland sou ek die wreedste voëlverskrikker uitgemaak het. Dit was veronderstel om my laaste dag in Duitsland te wees. Maar, laat ek eerder voor begin.